IAC
Intersindical  Alternativa de Catalunya
Vía Laietana 57,4ta
08003 - BARCELONA
Tel. 93 317 31 51
Fax 93 317 32 02
sindicat@catac.org

La Llei de l’ICS que volen aprovar,
un atemptat contra la salut 
i contra el personal

A mesura que avança el temps, es confirmen les previsions que varem avançar en el nostre CATACRAC núm. 25 de juny de 2005, 

L’ICS ha presentat un projecte de llei que es debatrà al Parlament el darrer trimestre d’aquest any que preveu la seva transformació en una Empresa Pública, en substitució de l’ens públic que és avui. Us l’expliquem:

- L’únic que tindrà de públic serà el finançament. Tindrà capacitat d’endeutar-se, és a dir, de desviar i ocultar el dèficit real. És més, es preveu que fins i tot pugui avalar el deute dels consorcis en què participarà

- Fugint del Dret Administratiu, es regirà pel Dret Privat i Mercantil. Substituirà la intervenció prèvia pel control posterior. Aquest canvi representarà una disminució de la transparència. Aquest fet s’agreuja amb la deficient participació social prevista

- Tindrà una estructura interna feble o nul·la per facilitar el seu fraccionament en múltiples empreses, cadascuna amb el seu Consell d’Administració, amb la despesa i burocratització que això suposa i deixarà la nostra sanitat en mans dels interessos privats que ja en gran part la controlen actualment.

- Incorporarà la prestació de serveis privats i l’obligació del personal de prestar-los. En aquest punt han fet un fals pas enrere. Han retirat un article per disminuir l’oposició al projecte, però conserven un altre que permet regular aquest fet en el posterior Estatut de l’Empresa Pública ICS. Això anirà en contra de la clara separació que ha d’existir entre la sanitat pública i la privada i en contra de la igualtat en l’accés a la salut.

- Disposa la mobilitat orgànica i funcional del personal i l’aparició del personal laboral que, creiem, anirà substituint l’estatutari. La disposició addicional 2ª diu que els professionals podran prestar serveis en 2 o més centres. Quan s’aprovi la llei, segurament s’hauran acabat els concursos a places estatutàries, però no per accedir per mèrits i acabar amb la precarietat laboral actual, sinó per accedir de la manera que es reguli en els futurs estatuts. El personal estarà dividit en estatutari, funcionari i laboral, amb representació sindical i negociació de les condicions laborals separada.

El Gerent de l’ICS, Ray Belenes, ha tingut la cara dura d’adreçar un escrit a tot el personal dient-li que tot això no l’afecta laboralment. Aquest projecte de Llei, contra el qual ja hem començat a lluitar, forma part d’un paquet de mesures que inclou un Decret de “descentralització” com un pas més en el procés de privatització de la sanitat i el previst Acord de la Mesa Social del personal de la salut destinat a perpetuar la divisió entre el personal. Els expliquem en una presentació en Power Point titulada “Els canvis sanitaris del Govern Tripartit” que estem enllestint per penjar-la al nostre web i enviar-la als e-mails que ens la demanin

Tots i totes contra aquests atemptats a la salut i al personal!
Ajuda’ns a difondre l’oposició!